\"मातनहेल में बनेगा सैनिक स्कूल, खुलेंगे भर्ती विकल्प\'
बेटी की शादी में ली थी एक दिन की छुट्टी
डेढ़ वर्ष के बाद अपने गांव में पहुंचे आर्मी चीफ दलबीर सिंह सुहाग, अपने स्कूल में जाकर बोले-यहां कीकर के नीचे पढ़ा
देश सेवा का जज्बा
डेढ़वर्ष के लंबे इंतजार के बाद आखिरकार गांव बिसाहन के लिए वो घड़ी गई, जब उसके लाल और देश के आर्मी चीफ दलबीर सिंह सुहाग ने यह पद संभालने के बाद पहली बार इस धरती पर कदम रखा।
शनिवार को जैसे ही सुहाग का काफिला गांव में पहुंचा तो ग्रामीणों ने दिल खोलकर स्वागत किया। उन्होंने कहा कि क्षेत्र के लोगों का सेना के प्रति काफी उत्साह है। इसे देखते हुए झज्जर के मातनहेल में सैनिक स्कूल खोला जा रहा है। इसके बारे में उनकी सीएम मनोहरलाल खट्टर के साथ-साथ रक्षा राज्यमंत्री राव इंद्रजीत से भी बात हो चुकी है। लिहाजा इस दिशा में जल्द काम भी शुरू होगा। वहीं, पत्रकारों से बातचीत में उन्होंने कहा कि उनके अपने गांव से काफी सैनिक हैं। सेना से उत्साहित क्षेत्रों में अधिक से अधिक भर्ती का विकल्प खोला जाएगा। बता दें कि बिसाहन में 53 आर्मी अफसर हैं। इस वजह से गांव में बच्चे-बच्चे की जुबां पर देशभक्ति के तराने गूंजते हैं।
राजकीय स्कूल के स्वागत समारोह में पहुंचे आर्मी चीफ ने कहा कि वे इसी स्कूल में पढ़े हैं। तब यहां पर दो कक्ष थे। एक टीचरों के लिए, दूसरा विद्यार्थियों के लिए। पीपल के पेड़ और चार कीकरों के नीचे बैठकर पढ़ाई की और आर्मी चीफ बने। अब तो स्कूल की बिल्डिंग और सुविधाओं में काफी इजाफा हो गया है। लिहाजा एक नहीं इसी माटी से 100 आर्मी चीफ निकलने चाहिए।
रोहतक | पैतृकगांव बिसहान में माता पिता को देखते ही नतमस्तक हुए आर्मी चीफ दलबीर सुहाग।
प|ी ने घर संभाला, लेकिन मैंने कभी उसे कहा नहीं
अपनेपैतृक गांव पहुंचे आर्मी चीफ ने अपने कुछ निजी अनुभव भी साझा किए। उन्होंने कहा कि देश सेवा करने के पीछे उनके परिवार का भी बहुत बड़ा सहयोग है। 42 साल की आर्मी सेवा में 13 जगह पोस्टिंग हुई। चार बार जम्मू में और सात बार नगालैंड और दूसरे उग्रवाद प्रभावित क्षेत्र में। 42 वर्ष के सेवाकाल में 32 वर्ष तक वे परिवार से दूर रहे। प|ी ने परिवार की जिम्मेदारी गंभीरता से निभाई। सभी बच्चों को पढ़ा लिखाकर लायक और संस्कारवान बनाया। यह बात जो मैं आपके समक्ष कह रहा हूं, यह बात कभी प|ी से नहीं कही। फौज में पद बढ़ने के साथ जिम्मेदारियों भी बढ़ती हैं। मैं कई वर्षों के बाद आपके बीच में आया हूं। मुझे दूर समझ लेना। आप मेरे हो, मै आपका हूं। गांव का था और गांव का रहूंगा। जैसा था, वैसा ही रहूंगा।
आर्मी चीफ ने बताया कि व्यक्ति की मेहनत कभी व्यर्थ नहीं जाती। लिहाजा वे बहुत कम छुट्टी लेते हैं। ब्रिगेडियर और इसके बाद के पदों पर रहते हुए उन्होंने कभी दो दिन से अधिक की छुट्टी नहीं की। यहां तक की बेटी की शादी थी। तब भी केवल एक दिन की छुट्टी ली थी।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva